#### ZMLUVA NA POSKYTNUTIE SLUŽBY

v rámci projektu: **“Záverečná odborná konferencia”**

podľa § 269 ods. 2 zákona č. 513/191 Zb. Obchodný zákonník v znení neskorších predpisov

**I. Zmluvné strany**

1. **Objednávateľ : Obec Stratená**

Sídlo: : Stratená č. 46, 049 71 Stratená

Zastúpený : Erika Oravcová - starostka obce

IČO : 00 328 855

DIČ : 20 ’0 500 548

Bankové spojenie : Tatra banka a.s., pobočka Rožňava

číslo účtu pre platbu SEPA : SK2911000000002628005850

tel./fax : +421 58798 114

e-mail : erikaoravcovadlj@gmail.com

(ďalej len „Objednávateľ“)

a

1. **Poskytovateľ : CONSULTING PhDr. Ďurný, s.r.o.**

Sídlo : Nám.A.Hlinku 36/9, 017 01 Považská Bystrica

Zastúpený : Ing. Boris Ďurný

IČO : 36 330 132

DIČ : 2021742646

IČ DPH : SK2021742646

mobil : +421 911 369 555

e-mail : cosulting@vzdelavanie.org

(ďalej len „Poskytovateľ“)

ktorí po prehlásení, že sú spôsobilí na právne úkony, uzavreli túto **Zmluvu na poskytnutie služby.**

**II. Preambula**

1. Táto zmluva sa uzatvára za účelom realizácie projektu: „**SLOVENSKÝ RAJ – Klaster cestovného ruchu NP Slovenský raj a TIC Dobšinská ľadová jaskyňa, názov zákazky: Záverečná odborná konferencia.**
2. Zmluvné strany uzatvárajú túto zmluvu ako výsledok verejného obstarávania, ktoré obstaral objednávateľ ako verejný obstarávateľ, postupom zadávania jednoduchých zákaziek v súlade s § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov. Zmluvné strany sa podľa § 269 zákona č. 513/1991 Zb. Obchodný zákonník v znení neskorších predpisov dohodli, že ich záväzkový vzťah vyplývajúci z tejto zmluvy sa bude spravovať týmto zákonom.

**III. Predmet zmluvy**

* + - 1. Predmetom tejto zmluvy je záväzok Poskytovateľa poskytovať Objednávateľovi plnenia pri realizácii projektu spočívajúce v poskytovaní záverečnej odbornej konferencie v súlade s podmienkami stanovených touto zmluvou a v rozsahu uvedenom v Prílohe č. 1 tejto zmluvy (ďalej len “predmet zmluvy”), ktorá je neoddeliteľnou súčasťou tejto zmluvy a záväzok Objednávateľa prijať predmet zmluvy poskytnutý Poskytovateľom a zaplatiť a ňu Poskytovateľovi cenu dohodnutú v tejto zmluve.

**IV. Miesto a čas plnenia**

1. Poskytovateľ poskytne predmet tejto zmluvy v mieste plnenia určenom podľa prílohy č. 2 tejto zmluvy.
2. Poskytovateľ sa zaviazal, že predmet tejto zmluvy poskytne v dňoch 20. – 21.3.2015. Táto lehota je pevná a nemenná.

**V. Cena**

Zmluvné strany sa dohodli, že celková cena za poskytnutie predmetu zmluvy je dohodnutá v súlade so zákonom č. 18/1996 Z.z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon č. 18/1996 Z.z. o cenách a podľa ponuky Poskytovateľa nasledovne:

|  |  |  |  |  |
| --- | --- | --- | --- | --- |
| p.č. | **Predmet zákazky** | **Cena celkom spolu bez DPH v EUR** | **Sadzba v Eur pri 20 % DPH**  | **Cena celkom spolu s DPH v EUR** |
| 1. | Záverečná odborná konferencia | 3.999,- | - | 3.999,- |

Nie je platca DPH.

1. V cene služby sú zahrnuté všetky náklady Posktovateľa, ktoré sú s realizáciou predmetu tejto zmluvy spojené. Cena za poskytnutie predmetu zmluvy pokrýva všetky zmluvné záväzky zmluvných strán, je pevná a nemenná.

**VI. Platobné podmienky**

1. Objednávateľ a Poskytovateľ sa dohodli na fakturácii vykonaných prác po protokolárnom odovzdaní diela.

2. Zhotoviteľ vyhotoví faktúru v súlade s platnou legislatívou a doručí ju objednávateľovi. Lehota splatnosti faktúry je 30 dní odo dňa jej doručenia objednávateľovi. V prípade omeškania objednávateľa s úhradou faktúr v takto dohodnutom termíne, má zhotoviteľ nárok na úroky z omeškania za každý deň omeškania vo výške 0,02 % z dlžnej sumy.

3. Dôvodom na oprávnené vrátenie faktúry je skutočnosť, že faktúra má formálne alebo obsahové nedostatky. V takomto prípade nová lehota splatnosti faktúry začne plynúť odo dňa doručenia opravenej faktúry objednávateľovi.

**VII. Doba platnosti zmluvy**

1. Táto zmluva sa uzatvára na dobu určitú, a to do 31.03.2015.

**VIII. Práva a povinnosti zmluvných strán**

1. Objednávateľ je povinný:

a) poskytovať Poskytovateľovi súčinnosť potrebnú pre poskytovanie predmetu zmluvy,

b) na požiadanie Poskytovateľa predložiť potrebné informácie a listiny týkajúce sa požadovaného predmetu zmluvy,

2. Poskytovateľ je povinný:

a) pri plnení svojich záväzkov z tejto zmluvy postupovať s odbornou starostlivosťou, ďalej je povinný bez zbytočného odkladu oznamovať Objednávateľovi skutočnosti súvisiace s plnením služby,

b) vykonávať predmet tejto zmluvy osobami spôsobilými na daný predmet zmluvy,

c) plniť si všetky povinnosti vyplývajúce z tejto zmluvy a jej prílohy č. 1.

1. Zmluvné strany sa dohodli, že všetky informácie, ktoré si zmluvné strany navzájom poskytnú sú dôverného charakteru a bez písomného súhlasu zmluvných strán sa nemôžu poskytnúť tretím osobám, okrem prípadu, ak im takáto povinnosť zverejnenia vyplýva zo zákona alebo z rozhodnutie príslušného štátneho orgánu. Zmluvné strany sa zaväzujú dodržiavať povinnosti podľa tohto bodu aj po zániku tejto zmluvy.

**Článok VII**

**Skončenie zmluvy, právne následky porušenia zmluvy**

1. Účinnosť tejto zmluvy zaniká podľa čl. VII.  tejto zmluvy. Do zániku účinnosti tejto zmluvy musí byť splnený predmet tejto zmluvy, pokiaľ nedôjde k jej ukončeniu v zmysle niektorých zo spôsobov uvedených v tejto zmluve.

2. Táto zmluva zanikne uplynutím doby, na ktorú bola uzatvorená,, písomnou dohodou zmluvných strán, písomnou výpoveďou alebo písomným odstúpením od zmluvy niektorou zo zmluvných strán.

3. V prípade zániku zmluvy dohodou zmluvných strán, táto zaniká dňom uvedeným v tejto dohode. V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.

1. Objednávateľ vypovedá zmluvu len s uvedením reálneho a racionálneho dôvodu. Výpovedná doba je 1 mesiac a začína plynúť prvým dňom kalendárneho mesiaca, ktorý nasleduje po mesiaci v ktorom bola výpoveď doručená druhej zmluvnej strane. Výpoveď musí mať písomnú formu. Účinky výpovede nastávajú dňom uplynutia výpovednej doby.

5. Objednávateľ je oprávnený od tejto zmluvy odstúpiť :

1. ak Poskytovateľ koná v rozpore s touto zmluvou, výzvou na predloženie cenovej ponuky na predmet zmluvy, právnymi predpismi a na písomnú výzvu Objednávateľa toto konanie a jeho následky v určenej lehote neodstráni,
2. ak Poskytovateľ hoci z nedbanlivosti poruší túto zmluvu podstatným spôsobom; za podstatné porušenie sa považuje, ak po prvom písomnom upozornení objednávateľom poskytovateľ naďalej vykonáva predmet zmluvy v rozpore so svojimi povinnosťami ustanovenými v zmluve, alebo v rozpore s podrobným vymedzením predmetu zmluvy,
3. ak je na Poskytovateľa podaný návrh na vyhlásenie konkurzu, exekúciu, výkon rozhodnutia, alebo ak je Poskytovateľ v likvidácii, alebo ak bol podaný návrh na povolenie reštrukturalizácie, alebo ak bolo zastavené konkurzné konanie pre nedostatok majetku,
4. Poskytovateľ môže od tejto zmluvy odstúpiť len v prípade, ak je Objednávateľ v omeškaní s plnením si svojich povinností a svoje povinnosti si nesplnil ani v dodatočnej primeranej lehote poskytnutej druhou stranou.
5. Právny úkon odstúpenia od zmluvy musí konajúca zmluvná strana urobiť v písomnej forme a druhej zmluvnej strane doručiť doporučenou listovou zásielkou, alebo zásielkou do vlastných rúk jej štatutárneho zástupcu. Dôvody uvedené v takto doručenom odstúpení musia byť špecifikované a ak Objednávateľ o to požiada, doložené Poskytovateľom listinnými dôkazmi tak, aby ich nebolo možné zameniť s inými dôvodmi. Odstúpenie je účinné dňom doručenia oznámenia o odstúpení od zmluvy druhej zmluvnej strane.

**Článok VIII**

**Skončenie zmluvy, právne následky porušenia zmluvy**

1. V prípade omeškania Poskytovateľa s plnením termínov uvedených v tejto zmluve alebo v časovom harmonograme poskytnutia predmetu zmluvy alebo v prípade nesplnenia si niektorých zo zmluvných povinností vyplývajúcich z tejto zmluvy má Objednávateľ právo na zaplatenie zmluvnej pokuty vo výške 50,- Eur (slovom: päťdesiat 00/100 eur) s DPH za každý aj začatý deň omeškania.

2. V prípade omeškania Objednávateľa so splnením svojho peňažného záväzku uhradiť cenu za predmet zmluvy, má Poskytovateľ právo naúrok z omeškania vo výške 0,025 % z dlhovanej čiastky za každý deň omeškania.

3. Zmluvnými pokutami dohodnutými v tejto zmluve nie je dotknutý nárok zmluvných strán na náhradu škody v plnom rozsahu, a to aj keby táto presahovala výšku zmluvnej pokuty.

4. Zmluvné strany vyhlasujú, že zmluvné pokuty dohodnuté v tejto zmluve považujú za primerané.

**Článok IX**

**Riešene sporov**

1. Táto zmluva sa riadi právnych poriadkom Slovenskej republiky. Spory týkajúce sa tejto zmluvy sa zmluvné strany zaväzujú riešiť prednostne dohodou a vzájomným rokovaním. Ak nebude možné dospieť k dohode medzi zmluvnými stranami, budú vzájomné spory riešiť prostredníctvom príslušných súdov Slovenskej republiky.

**Článok X**

**Záverečné ustanovenia**

1. Táto zmluva nadobúda platnosť dňom jej podpisu obidvomi zmluvnými stranami, účinnosť nadobúda dňom nasledujúcim po dni jej zverejnenia na webovom sídle Objednávateľa.

2. Táto zmluva je vyhotovená v 4 rovnopisoch, z ktorých Objednávateľ dostane 2 rovnopisy a Poskytovateľ 2 rovnopisy.

3. Zmluvné strany si zmluvu prečítali, jej obsahu porozumeli, pričom svoju vôľu uzavrieť zmluvu prejavili slobodne a vážne. Prehlasujú, že táto zmluva nebola uzatvorená v tiesni, ani za nápadne nevýhodných podmienok a na znak súhlasu ju vlastnoručne podpisujú.

4. Túto zmluvu vrátane jej príloh je možné meniť alebo dopĺňať len na základe vzájomnej dohody oboch zmluvných strán, pričom akékoľvek zmeny a doplnky musia byť vykonané vo forme písomného dodatku.

5. Zmluvné vzťahy neupravené touto zmluvou sa budú riadiť príslušnými ustanoveniami Obchodného zákonníka.

Príloha č. 1 Podrobná špecifikácia predmetu zmluvy

V Stratenej dňa………………… V Považskej Bystrici dňa…………………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Objednávateľ Poskytovateľ

Zast. Mgr. Erika Oravcová, starostka Ing. Boris Ďurný

**Príloha č. 1 Podrobná špecifikácia prdmetu zmluvy: Záverečná odborná konferencia**

**Úlohou Poskytovateľa je poskytnutie kompletného zabezpečenia organizácie Záverečnej odbornej konferencie (ďalej len „Záverečná konferencia“) pre projekt „Slovenský raj – Klaster cestovného ruchu NP Slovenský raj a TIC Dobšinská ľadová jaskyňa“.**

**Poskytnutie kompletného zabezpečenia organizácie záverečnej konferencie**

Poskytovateľ poskytne pre objednávateľa konferencie kompletnú organizáciu záverečnej konferencie pre cca 80 účastníkov, ktorá sa bude konať v dňoch 19. – 21.3.2015 (objednávateľ si vyhradzuje právo zmeniť termín na neskorší, konferencia sa však uskutoční najneskôr do 31.3.2015). Konferencia je tematicky zameraná na zhodnotenie výstupových ukazovateľov projektu a na činnosť a ďalšie fungovanie OOCR Slovenský raj. Cieľovou skupinou sú: obyvatelia územia NP Slovenský raj, členovia OOCR Slovenský raj, partneri projektu, podnikatelia z územia NP Slovenský raj, MDVaRR, okolité OOCR, ZMOS, KSK, KOCR Košice región, ŠOP SR, HZS a ďalšie zainteresované subjekty.

**Uchádzač vo svojej ponuke predloží doplnené nasledovné údaje pre obstarávané služby, ktoré budú spĺňať všetky uvedené požiadavky.**

1. **Miesto konania konferencie:**

Záverečná konferencia sa bude konať na území NP Slovenský raj alebo v jeho bezprostrednej blízkosti, v zariadení vhodnom na organizáciu konferencie. Zariadenie, v ktorom sa bude konať konferencia, musí mať:

* konferenčnú miestnosť s kapacitou pre cca 80 účastníkov, v ktorej sa nachádza prednášateľský pult, stôl a stoličky pre prednášateľov, stoly a stoličky pre hostí, ozvučenie miestnosti vrátane mikrofónov (min. 2), premietacie plátno s možnosťou pripojenia notebooku a projektora, flipcharty (min. 2) s príslušenstvom
* minimálne 3 miestnosti pre prácu v skupinách s kapacitou 30 stoličiek a 15 stolov pre každú miestnosť s vybavením (v každej miestnosti flipchart s príslušenstvom, kancelárske papiere, perá)
* miestnosť pre tlačovú konferenciu so stolom a stoličkami pre VIP hostí a médiá
1. **Menný zoznam a pozvánky**

Poskytovateľ zabezpečí vytvorenie menného zoznamu účastníkov konferencie na základe odporúčaní objednávateľa. Zaslanie pozvánok, vrátane ich návrhu a tlače – organizátor zabezpečí zaslanie pozvánok účastníkom konferencie v el. podobe a VIP hosťom i v tlačenej verzii. Menný zoznam pripraví objednávateľ v spolupráci s poskytovateľom. Súčasťou pozvánky bude záväzná prihláška – návratka pre účastníkov konferencie.

1. **Visačky a zasadací poriadok**

Poskytovateľ zabezpečí účastníkom konferencie na základe potvrdenej účasti účastníkom konferencie visačky (meno, priezvisko, funkcia). Poskytovateľ pripraví zasadací poriadok účastníkov konferencie na základe predbežnej komunikácie s objednávateľom.

1. **Prednášatelia a lektori pracovných skupín**

Pozvanie prednášajúcich na záverečnú konferenciu zabezpečí objednávateľ konferencie. V prípade, že si prednášajúci bude nárokovať preplatenie cestovných výdavkov, cestovné výdavky preplatí prednášateľovi poskytovateľ z rozpočtu určeného na konferenciu.

Poskytovateľ je povinný zabezpečiť 4 lektorov pre prácu s účastníkmi konferencie v pracovných skupinách, ktorých vopred odkonzultuje s poskytovateľom. Zároveň poskytovateľ odkomunikuje s objednávateľom náplň práce jednotlivých skupín.

1. **Moderátor a prekladateľ**

Poskytovateľ zabezpečí skúseného moderátora celej konferencie a odborného simultánneho prekladateľa z a do anglického jazyka a z a do slovenského jazyka (simultánny prekladateľ a slúchadlá pre zahraničných hostí – počet bude upresnený v dostatočnom predstihu pred konaním konferencie), počas celého konania záverečnej konferencie.

Poskytovateľ je povinný moderátora a prekladateľa vopred odkonzultovať s objednávateľom.

**6. Stravovanie a občerstvenie**

Pre všetkých účastníkov v dňoch 20. – 21.3.2015:

* Obed (20. – 21.3.2015)
* Bohaté občerstvenie v priebehu konania konferencie vrátane nápojov
* Raut (20.3.2015)

Pre účastníkov konferencie bude počas konferencie zabezpečené bohaté občerstvenie formou recepcie, na ktorej budú studené a teplé stoly (chlebíčky, koláče, pagáče, syry, pečené mäsové rolády, klobásy, ovocie a pod.,), teplé a studené nápoje (káva, čaj, minerálky, džúsy, ...). Občerstvenie bude zamerané prednostne na domáce a lokálne produkty!

V rámci rautu je poskytovateľ povinný zabezpečiť občerstvenie zahŕňajúce lokálne a domáce produkty, ako aj celovečerný program, vrátane ľudovej hudby z regiónu. Súčasťou bude prezentácia jednotlivých podnikateľských subjektov.

**7. Preprava pre účastníkov konferencie**

Poskytovateľ zabezpečí komplexnú prepravu pre VIP účastníkov konferencie na deň 21.3.2015 – strihanie pások na vstupných bránach v Slovenskom raji, prehliadka TIC v Dobšinskej Ľadovej Jaskyni.

**8. Tlačová konferencia**

Poskytovateľ zabezpečí miestnosť a občerstvenie pre tlačovú konferenciu, ktorá sa uskutoční v deň konania záverečnej konferencie v rámci obedňajšej prestávky (13:30 - 14:00). Poskytovateľ zabezpečí pozvanie národných a regionálnych médií (denníky, televízie, tlač) na tlačovú konferenciu.

**9. Fotodokumentačný materiál, prezenčné listiny, poznámkové materiály, správa zo záverečnej konferencie**

Poskytovateľ zabezpečí:

* prezenčnú listinu účastníkov záverečnej konferencie s povinnými prvkami v 2 origináloch
* fotografovanie a kamerovanie počas záverečnej konferencie

Poskytovateľ odovzdá správu zo záverečnej konferencie, fotodokumentačný materiál, videomateriál a  prezenčné listiny objednávateľovi najneskôr do 15.04.2015. Každému účastníkovi konferencie poskytovateľ zabezpečí poznámkové materiály – poznámkový blok s perom. Poznámkové materiály budú označené logami na základe konzultácie s objednávateľom.